ddrg/super_eurlex huggingface dataset:
DA Den Europæiske Unions Tidende C 221/10

Domstolens dom (Fjerde Afdeling) af 24. juni 2010 — Barbara Becker mod Harman International Industries Inc. og Kontoret for Harmonisering i det Indre Marked (Varemærker og Design)

(Sag C-51/09 P) (1)

(Appel - EF-varemærker - forordning (EF) nr. 40/94 - artikel 8, stk. 1, litra b) - ordmærket Barbara Becker - indsigelse rejst af indehaveren af EF-ordmærkerne BECKER og BECKER ONLINE PRO - vurdering af risikoen for forveksling - vurdering af tegnenes lighed på det begrebsmæssige plan)

2010/C 221/15

Processprog: engelsk

Parter

Appellant: Barbara Becker (ved Rechtsanwalt P. Baronikians)

De andre parter i sagen: Harman International Industries Inc. (ved barrister M. Vanhegan) og Kontoret for Harmonisering i det Indre Marked (Varemærker og Design) (ved G. Schneider, som befuldmægtiget)

Sagens genstand

Appel af dom afsagt af Retten i Første Instans (Første Afdeling) den 2. december 2008 i sag T-212/07, Harman International Industries mod KHIM — Becker (Barbara Becker), hvorved Retten annullerede afgørelse truffet den 7. marts 2007 af Første Appelkammer ved Kontoret for Harmonisering i det Indre Marked (Varemærker og Design) (sag R 502/2006-1) vedrørende annullation af Indsigelsesafdelingens afgørelse, hvorved denne afslog at registrere ordmærket »Barbara Becker« for varer i klasse 9 i forbindelse med en indsigelse rejst af Harman International Industries, Inc.

Konklusion

1) Dommen afsagt af De Europæiske Fællesskabers Ret i Første Instans den 2. december 2008, Harman International Industries mod KHIM — Becker (Barbara Becker) (sag T-212/07), ophæves.

2) Sagen hjemvises til Den Europæiske Unions Ret.

3) Afgørelsen om sagens omkostninger udsættes.

(1) EUT C 82 af 4.4.2009.
1)

§ 8, stk. 3, i rammeaftalen vedrørende tidsbegrænset ansættelse, der blev indgået den 18. marts 1999 og er indeholdt i bilaget til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at den ikke er til hinder for en national lovgivning som den i hovedsagen omhandlede, hvormed arbejdsgiverens pligt til i tidsbegrænsede kontrakter, der er indgået for at erstatte fraværende arbejdstagere, at angive navnene på disse arbejdstagere og grundene til, at de skal erstattes, er bortfaldet, og i hvilken det blot er foreskrevet, at sådanne tidsbegrænsede kontrakter skal være skriftlige og angive grunden til at indgå sådanne kontrakter, for så vidt som disse nye vilkår kompenseres gennem vedtagelsen af andre beskyttelsesforanstaltninger, eller når de blot vedrører en begrænset kategori af arbejdstagere, der har indgået en tidsbegrænset ansættelseskontrakt, hvilket det tilkommer den nationale ret at efterprøve.
DA Den Europæiske Unions Tidende C 209/9

Domstolens dom (Fjerde Afdeling) af 10. juni 2010 — Fallimento Traghetti del Mediterraneo SpA mod Presidenza del Consiglio dei Ministri (anmodning om præjudiciel afgørelse fra Tribunale di Genova — Italien)

(Sag C-140/09) (1)

(Statsstøtte - støtte til en søtransportvirksomhed, der har påtaget sig public service-forpligtelser - national lov, hvorefter der kan ydes acontobetalinger, inden godkendelsen af en kontrakt)

2010/C 209/12

Processprog: italiensk

Den forelæggende ret

Tribunale di Genova

Parter i hovedsagen

Sagsøger: Fallimento Traghetti del Mediterraneo SpA

Sagsøgt: Presidenza del Consiglio dei Ministri

Sagens genstand

Anmodning om præjudiciel afgørelse — Tribunale di Genova — statsstøtte — forenelighed med artikel 86 EF-88 EF af en national lov, hvorefter der kan ydes støtte til søtransportvirksomheder, der er tildelt gennemførelse af offentlige tjenesteydelseskontakter, når der ikke foreligger aftaler mellem virksomhederne og det offentlige, og når der ikke er fastsat præcise kriterier for at undgå påvirkning af konkurrencen

Konklusion

EU-retten skal fortolkes således, at tilskud, der udbetales under de omstændigheder, som kendetegner tvisten i hovedsagen, i henhold til en national lovgivning, hvorefter der kan udbetales acontobetalinger inden godkendelsen af en kontrakt, udgør statsstøtte, hvis disse tilskud kan påvirke samhandelen mellem medlemsstaterne og fordrejer eller truer med at fordreje konkurrencevilkårene, hvilket det påhviler den forelæggende ret at undersøge.

(1) EUT C 153 af 4.7.2009.
DA Den Europæiske Unions Tidende C 209/10

Domstolens dom (Tredje Afdeling) af 3. juni 2010 — État belge mod Nathalie De Fruytier (anmodning om præjudiciel afgørelse fra Cour de cassation (Belgien))

(Sag C-237/09) (1)

(Sjette momsdirektiv - artikel 13, punkt A, stk. 1, litra d) - fritagelser til fordel for virksomhed af almen interesse - levering af organer, blod og mælk fra mennesker - virksomhed i form af transport af organer og prøver fra mennesker, der udøves som selvstændig til fordel for hospitaler og laboratorier - begreberne »levering af goder« og »tjenesteydelse« - sondringskriterier)

2010/C 209/13

Processprog: fransk

Den forelæggende ret

Cour de cassation

Parter i hovedsagen

Sagsøger: État belge

Sagsøgt: Nathalie De Fruytier

Sagens genstand

Anmodning om præjudiciel afgørelse — Cour de cassation — fortolkning af artikel 13, punkt A, stk. 1, litra d), i Rådets direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — fritagelser til fordel for visse former for virksomhed af almen interesse — levering af organer, blod og mælk fra mennesker — muligheden for at sidestille en transport af organer og prøver fra mennesker, der udøves som selvstændig for hospitaler og laboratorier, med en levering

Konklusion

Artikel 13, punkt A, stk. 1, litra d), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som momsfritager »levering af organer, blod og mælk fra mennesker« for merværdiafgift, skal fortolkes således, at den ikke finder anvendelse på virksomhed bestående i transport af organer og prøver fra mennesker, som udøves selvstændigt på vegne af hospitaler og laboratorier.

(1) EUT C 220 af 12.9.2009.
DA Den Europæiske Unions Tidende C 179/14

Domstolens dom (Syvende Afdeling) af 6. maj 2010 — Europa-Kommissionen mod Republikken Polen

(Sag C-311/09) (1)

(Traktatbrud - beskatning - moms - international personbefordring - transportører med hjemsted uden for det nationale område pålagt fast afgiftsbeløb)

2010/C 179/22

Processprog: polsk

Parter

Sagsøger: Europa-Kommissionen (ved D. Triantafyllou og K. Herrmann, som befuldmægtigede)

Sagsøgt: Republikken Polen (ved M. Dowgielewicz og M. Szpunar, som befuldmægtigede)

Sagens genstand

Traktatbrud — tilsidesættelse af artikel 73, 168 og 273 i Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1) — international personbefordring ad vej — national lovgivning, hvorefter transportører med hjemsted i udlandet skal betale moms efter et system med et fast beløb, der udelukkende beregnes på grundlag af antallet af passagerer, der befordres på det nationale område, og hvorefter der ikke er mulighed for fradrag for afgift, pålagt på det foreliggende trin

Konklusion

1) Republikken Polen har tilsidesat sine forpligtelser i henhold artikel 73, 168 og 273 i Rådets direktiv 2006/112/EF af 28. november 2006 om det fælles merværdiafgiftssystem, idet den har opkrævet merværdiafgift ifølge de nærmere regler, der er fastsat i § 35, nr. 1) og 3) — 5), i kapitel 13 i Finansministeriets bekendtgørelse af 27. april 2004 vedrørende gennemførelse af visse bestemmelser i loven om afgift på varer og tjenesteydelser.

2) Republikken Polen betaler sagens omkostninger.

(1) EUT C 256 af 24.10.2009.
DA Den Europæiske Unions Tidende C 179/13

Domstolens dom (Tredje Afdeling) af 20. maj 2010 — Ioannis Katsivardas — Nikolaos Tsitsikas O.E. mod Ypourgos Oikonomikon (anmodning om præjudiciel afgørelse fra Symvoulio tis Epikrateias — Grækenland)

(Sag C-160/09) (1)

(Forordning (EØF) nr. 1591/84 - samarbejdsaftalen mellem Det Europæiske Økonomiske Fællesskab på den ene side og Cartagena-aftalen samt dennes medlemslande Bolivia, Colombia, Ecuador, Peru og Venezuela på den anden side - mestbegunstigelsesklausul - direkte virkning - punktafgift på indførelse af bananer til Grækenland)

2010/C 179/20

Processprog: græsk

Den forelæggende ret

Symvoulio tis Epikrateias

Parter i hovedsagen

Sagsøger: Ioannis Katsivardas — Nikolaos Tsitsikas O.E.

Sagsøgt: Ypourgos Oikonomikon

Sagens genstand

Anmodning om præjudiciel afgørelse — Symvoulio tis Epikrateias — fortolkning af artikel 4 i forordning (EØF) nr. 1591/84 af 4. juni 1984 om indgåelse af samarbejdsaftalen mellem Det europæiske økonomiske Fællesskab på den ene side og Cartagena-aftalen samt dennes medlemslande Bolivia, Colombia, Ecuador, Peru og Venezuela på den anden side (EFT L 153, s. 1) — mest begunstigelsesklausul vedrørende et land — muligheden for en privatperson, som søger tilbagebetaling af en intern forbrugsafgift, til at påberåbe sig nævnte klausul med henblik på at godtgøre forbrugsafgiftens uforenelighed med nævnte aftale — importordning for bananer

Konklusion

Artikel 4 i samarbejdsaftalen mellem Det Europæiske Økonomiske Fællesskab på den ene side og Cartagena-aftalen samt dennes medlemslande Bolivia, Colombia, Ecuador, Peru og Venezuela på den anden side, som blev godkendt ved Rådets forordning (EØF) nr. 1591/84 af 4. juni 1984, indrømmer ikke privatpersoner rettigheder, som de kan påberåbe sig for domstolene i en medlemsstat.

(1) EUT C 153 af 4.7.2009.
DA Den Europæiske Unions Tidende C 246/6

Domstolens dom (Tredje Afdeling) af 29. juli 2010 — Federación de Servicios Públicos de la UGT (UGT-FSP) mod Ayuntamiento de la Línea de la Concepción, María del Rosario Vecino Uribe og Ministerio Fiscal (anmodning om præjudiciel afgørelse fra Juzgado de lo Social Único de Algeciras — Spanien)

(Sag C-151/09) (1)

(Overførsel af virksomheder - direktiv 2001/23/EF - bevarelse af arbejdstagernes rettigheder - repræsentanter for arbejdstagerne - den overførte enheds uafhængighed)

2010/C 246/10

Processprog: spansk

Den forelæggende ret

Juzgado de lo Social Único de Algeciras

Parter i hovedsagen

Sagsøger: Federación de Servicios Públicos de la UGT (UGT-FSP)

Sagsøgte: Ayuntamiento de la Línea de la Concepción, María del Rosario Vecino Uribe og Ministerio Fiscal

Sagens genstand

Anmodning om præjudiciel afgørelse — Juzgado de lo Social Único de Algeciras — fortolkning af artikel 6, stk. 1, i Rådets direktiv 2001/23/EF af 12. marts 2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter — forpligtelse for virksomheden eller bedrifter, som har bevaret sin uafhængighed efter overførslen, til at opretholde arbejdstagerrepræsentanternes status og funktion — begrebet uafhængighed

Konklusion

En overført økonomisk enhed bevarer sin uafhængighed som omhandlet i artikel 6, stk. 1, i Rådets direktiv 2001/23/EF af 12. marts 2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter, når den kompetence, der er overdraget til de ansvarlige for denne enhed inden for overdragerens organisationsstruktur — dvs. kompetencen til relativt frit og selvstændigt at tilrettelægge arbejdet i denne enhed i forbindelse med enhedens specifikke økonomiske aktivitet, og mere specifikt, kompetencen til at udstede ordrer og instruktioner, fordele opgaver til den omhandlede enheds underordnede arbejdstagere samt at bestemme brugen af de materielle aktiver, som enheden har til rådighed, og det uden direkte indblanding fra arbejdsgiverens andre organisationsstrukturer — i realiteten forbliver uændret inden for erhververens organisationsstruktur.

Det forhold alene, at de øverste ansvarlige udskiftes, kan ikke i sig selv påvirke den overførte enheds uafhængighed, medmindre de nye øverste ansvarlige råder over en kompetence, der sætter dem i stand til direkte at tilrettelægge aktiviteterne for arbejdstagerne i denne enhed og at træde i stedet for disse arbejdstageres umiddelbare overordnede i forbindelse med beslutningstagningen internt i enheden.

(1) EUT C 167 af 18.7.2009.
DA Den Europæiske Unions Tidende C 246/5

Domstolens dom (Første Afdeling) af 29. juli 2010 — Den Hellenske Republik mod Europa-Kommissionen

(Sag C-54/09 P) (1)

(Appel - landbrug - den fælles markedsordning for vin - støtte til omstrukturering og omstilling af vindyrkningsarealer - forordning (EF) nr. 1493/1999 - fordeling af de endelige støttebeløb på medlemsstaterne - forordning (EF) nr. 1227/2000 - artikel 16, stk. 1 - frist - bindende karakter)

2010/C 246/07

Processprog: græsk

Parter

Appellant: Den Hellenske Republik (ved I. Chalkias og M. Tassopoulou, som befuldmægtigede)

Den anden part i appelsagen: Europa-Kommissionen (ved H. Tserepa-Lacombe og F. Jimeno Fernández, som befuldmægtigede)

Sagens genstand

Appel af dom afsagt af Retten i Første Instans (Femte Afdeling) den 11. december 2008 i sag T-339/06, Grækenland mod Kommissionen, hvorved Retten frifandt Kommissionen for påstanden om annullation af dens beslutning 2006/669/EF af 4. oktober 2006 om fordeling for regnskabsåret 2006 af de definitive støttebeløb på medlemsstaterne for et bestemt antal hektarer med henblik på omstrukturering og omstilling af vindyrkningsarealer i henhold til Rådets forordning (EF) nr. 1493/1999 (meddelt under nummer K(2006) 4348) (EFT L 275, s. 62), i det omfang der ved beslutningen er fastsat hektarer og definitive støttebeløb for Grækenland

Konklusion

1) Appellen forkastes.

2) Den Hellenske Republik betaler sagens omkostninger.

(1) EUT C 82 af 4.4.2009.
DA Den Europæiske Unions Tidende C 246/9

Domstolens dom (Tredje Afdeling) af 15. juli 2010 — Skatteministeriet mod DSV Road A/S (anmodning om præjudiciel afgørelse fra Vestre Landsret — Danmark)

(Sag C-234/09) (1)

(EF-toldkodeksen - forordning (EØF) nr. 2913/92 - artikel 204, stk. 1, litra a) - forordning (EØF) nr. 2454/93 - artikel 859 - procedure for ekstern forsendelse - godkendt afsender - toldskylds opståen - forsendelsesdokument for varer, der ikke eksisterer)

2010/C 246/14

Processprog: dansk

Den forelæggende ret

Vestre Landsret

Parter i hovedsagen

Sagsøger: Skatteministeriet

Sagsøgt: DSV Road A/S

Sagens genstand

Anmodning om præjudiciel afgørelse — Vestre Landsret — fortolkning af artikel 1 og artikel 4, stk. 9 og 10, samt artikel 92, 96 og artikel 204, stk. 1, litra a), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1) — godkendt afsender har ved en fejl generet to forsendelsesdokumenter for samme vareforsendelse i det nye datamatiserede forsendelsessystem (NTCS) ved at tildele to forskellige forsendelsesnumre (MRN) til ét enkelt vareparti — toldskyld opstået som følge af, at det ikke har været muligt at afslutte proceduren for ekstern fællesskabsforsendelse ved på bestemmelsestoldstedet — opkrævning af told af angivne varer, der ikke eksisterer fysisk

Konklusion

Artikel 204, stk. 1, litra a), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, som ændret ved Europa-Parlamentets og Rådets forordning (EF) nr. 648/2005 af 13. april 2005, skal fortolkes således, at den ikke finder anvendelse på en situation som den, der foreligger i hovedsagen, hvor en godkendt afsender ved en fejl har genereret to eksterne forsendelsesprocedurer for én og samme vare, idet den overskydende forsendelsesprocedure, som vedrører en vare, der ikke eksisterer, ikke kan medføre, at der opstår en toldskyld i henhold til nævnte bestemmelse.

(1) EUT C 205 af 29.8.2009.
DA Den Europæiske Unions Tidende C 246/11

Domstolens dom (Tredje Afdeling) af 15. juli 2010 — Pannon Gép Centrum Kft mod APEH Központi Hivatal Hatósági Főosztály Dél-dunántúli Kihelyezett Hatósági Osztály (anmodning om præjudiciel afgørelse fra Baranya Megyei Bíróság — Republikken Ungarn)

(Sag C-368/09) (1)

(Sjette momsdirektiv - direktiv 2006/112/EF - ret til fradrag for den indgående moms - national lovgivning, hvorefter en fejlangivelse i fakturaen sanktioneres ved, at retten til fradrag fortabes)

2010/C 246/18

Processprog: ungarsk

Den forelæggende ret

Baranya Megyei Bíróság

Parter i hovedsagen

Sagsøger: Pannon Gép Centrum Kft

Sagsøgt: APEH Központi Hivatal Hatósági Főosztály Dél-dunántúli Kihelyezett Hatósági Osztály

Sagens genstand

Anmodning om præjudiciel afgørelse — Baranya Megyei Bíróság — fortolkning af artikel 17, stk. 1, artikel 18, stk. 1, og artikel 22, stk. 3, litra a) og b), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1), og Rådets direktiv 2001/115/EF af 20. december 2001 om ændring af direktiv 77/388/EØF med henblik på forenkling, modernisering og harmonisering af kravene til fakturering med hensyn til merværdiafgift — fratagelse af retten til fradrag hos modtageren af en tjenesteydelse på grundlag af en fejl i datoen for afslutningen af arbejdet på den af tjenesteyderen udstedte faktura — national lovgivning, der sanktionerer enhver formel mangel i regninger med fratagelse af retten til fradrag

Konklusion

Artikel 167, artikel 178, litra a), artikel 220, nr. 1), og artikel 226 i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at de er til hinder for en national lovgivning eller praksis, hvorefter de nationale myndigheder nægter en afgiftspligtig person retten til i det beløb, der påhviler ham i skyldig merværdiafgift, at fradrage beløbet på den merværdiafgift, som han skal betale eller har betalt for ydelser, der er blevet leveret til ham, med den begrundelse, at den oprindelige faktura, som den afgiftspligtige var i besiddelse af på fradragstidspunktet, indeholdt en forkert dato for, hvornår leveringen af ydelserne var afsluttet, og at der ikke forelå en fortløbende nummerering af den senere berigtigede faktura og af den kreditnota, der annullerede den oprindelige faktura, hvis de materielle betingelser for fradrag er opfyldt, og den afgiftspligtige person — inden den pågældende myndighed træffer sin afgørelse — har forelagt denne myndighed en berigtiget faktura, hvoraf den rigtige afslutningsdato for de nævnte ydelsers udførelse fremgår, selv om der ikke foreligger en fortløbende nummerering af denne faktura og af den kreditnota, der annullerede den oprindelige faktura.

(1) EUT C 11 af 16.1.2010.
DA Den Europæiske Unions Tidende C 246/13

Domstolens dom (Sjette Afdeling) af 15. juli 2010 — Europa-Kommissionen mod Den Hellenske Republik

(Sag C-512/09) (1)

(Traktatbrud - direktiv 2006/66/EF - batterier og akkumulatorer og udtjente batterier og akkumulatorer - manglende gennemførelse inden for den fastsatte frist)

2010/C 246/21

Processprog: græsk

Parter

Sagsøger: Europa-Kommissionen (ved I. Dimitriou og A. Margeli, som befuldmægtigede)

Sagsøgt: Den Hellenske Republik (ved N. Dafniou, som befuldmægtiget)

Sagens genstand

Traktatbrud — manglende vedtagelse inden for den fastsatte frist af de nødvendige bestemmelser for at efterkomme Europa-Parlamentets og Rådets direktiv 2006/66/EF af 6. september 2006 om batterier og akkumulatorer og udtjente batterier og akkumulatorer samt om ophævelse af direktiv 91/157/EØF (EUT L 266, s. 1)

Konklusion

1) Den Hellenske Republik har tilsidesat sine forpligtelser i henhold til Europa-Parlamentets og Rådets direktiv 2006/66/EF af 6. september 2006 om batterier og akkumulatorer og udtjente batterier og akkumulatorer samt om ophævelse af direktiv 91/157/EØF, idet den ikke har vedtaget de nødvendige love og administrative bestemmelser til gennemførelse af direktivet.

2) Den Hellenske Republik betaler sagens omkostninger.

(1) EUT C 37 af 13.2.2010.
DA Den Europæiske Unions Tidende C 246/13

Domstolens dom (Tredje Afdeling) af 29. juli 2010 — Françoise-Eléonor Hanssens-Ensch, som kurator for Agenor SA mod Det Europæiske Fællesskab (anmodning om præjudiciel afgørelse fra Tribunal de commerce de Bruxelles — Belgien)

(Sag C-377/09) (1)

(Artikel 235 EF og 288, stk. 2, EF - Domstolens kompetence til at træffe afgørelse i en sag om ansvar uden for kontraktforhold mod Det Europæiske Fællesskab - sag vedrørende personlig hæftelse i henhold til artikel 530, stk. 1, i den belgiske code des sociétés - sag anlagt af en kurator for et aktieselskabs konkursbo mod Det Europæiske Fællesskab - nationale domstoles kompetence til at træffe afgørelse i en sådan sag)

2010/C 246/20

Processprog: fransk

Den forelæggende ret

Tribunal de commerce de Bruxelles

Parter i hovedsagen

Sagsøger: Françoise-Eléonor Hanssens-Ensch, som kurator for Agenor SA

Sagsøgt: Det Europæiske Fællesskab

Sagens genstand

Anmodning om præjudiciel afgørelse — Tribunal de commerce de Bruxelles — fortolkning af EF-traktatens artikel 288, stk. 2 — erstatningssøgsmål anlagt af en kurator for et konkursbo mod Det Europæiske Fællesskab for en påstået alvorlig forseelse begået af Fællesskabet ved den faktiske forvaltning af et selskab, der førte til dets konkurs — Domstolens kompetence til at pådømme en sag om erstatning uden for kontraktforhold baseret på anvendelsen af nationale bestemmelser vedrørende konkursbehandling

Konklusion

Et søgsmål om ansvar uden for kontraktforhold, der er anlagt mod Fællesskabet, henhører ikke i henhold til artikel 235 EF, sammenholdt med artikel 288, stk. 2, EF, under de nationale domstoles kompetence, selv om det er baseret på nationale retsforskrifter, der indfører en særlig retlig ordning, der adskiller sig fra den pågældende medlemsstats almindelige lovgivning om erstatningsansvar.

(1) EUT C 312 af 19.12.2009.
DA Den Europæiske Unions Tidende C 246/8

Domstolens dom (Fjerde Afdeling) af 29. juli 2010 — Anheuser-Busch, Inc. mod Kontoret for Harmonisering i det Indre Marked (Varemærker og Design) og Budějovický Budvar, národní podnik

(Sag C-214/09 P) (1)

(Appel - EF-varemærker - forordning (EF) nr. 40/94 - ansøgning om registrering af EF-ordmærket BUDWEISER - indsigelse - forordningens artikel 8, stk. 1, litra a) og b) - ældre internationale ord- og figurmærker BUDWEISER og Budweiser Budvar - reel brug af det ældre varemærke - samme forordnings artikel 43, stk. 2 og 3 - fremlæggelse af beviser »rettidigt« - fornyelsescertifikatet for det ældre varemærke - artikel 74, stk. 2, i forordning nr. 40/94)

2010/C 246/13

Processprog: engelsk

Parter

Appellant: Anheuser-Busch, Inc. (ved Rechtsanwälte V. von Bomhard og B. Goebel)

De andre parter i sagen: Kontoret for Harmonisering i det Indre Marked (Varemærker og Design) (ved A. Folliard-Monguiral) og Budějovický Budvar, národní podnik (ved advokát K. Čermák)

Sagens genstand

Appel af dom afsagt af Retten i Første Instans (Første Afdeling) den 25. marts 2009 i sag T-191/07, Anheuser-Busch mod KHIM — Anheuser-Busch, Inc. mod Kontoret for Harmonisering i det Indre Marked (Varemærker og Design) (KHIM), hvorved Retten frifandt Harmoniseringskontoret i et annullationssøgsmål indledt af ansøgeren om ordmærket »BUDWEISER« for varer i klasse 32 til prøvelse af afgørelse truffet den 20. marts 2007 af Andet Appelkammer ved Harmoniseringskontoret (KHIM) (sag R 299/2006-2), vedrørende afslag på en klage over Indsigelsesafdelingens afgørelse, hvorved denne afslog at registrere det nævnte varemærke i en indsigelsessag rejst af indehaveren af de internationale figur- og ordmærker »BUDWEISER« og »Budweiser Budvar« for varer i klasse 31 og 32

Konklusion

1) Appellen forkastes.

2) Anheuser-Busch Inc. betaler sagens omkostninger.

(1) EUT C 193 af 15.8.2009.